【戰況R2】蘇偉賢大讚董明朗識執生:佢實而不華
2024年04月20日 14:04
東網電視
更多新聞短片
季尾階段,下游練馬師個個爭先上岸,今日輪到蘇偉賢合格,第2場四班1400米,佢憑董明朗策騎嘅「新力好」贏馬,取得季內第26場頭馬,撇除當中8場五班頭馬不獲計算合格分收,佢依然贏夠數上岸,恭喜晒!
賽後,蘇偉賢話唔係想「新力好」放頭,但出閘好好,然後又冇馬放,冇理由夾硬留,所以董明朗索性畀隻馬走。其實「新力好」初出都展現能力,上仗排外檔而敗,而佢一早知道隻馬要跑長啲,但唔想太急,跑咗兩場後先決定增程,結果順利贏馬。佢覺得董明朗係實而不華嘅騎師,臨場執生亦好,而騎師最重要係減少犯錯,咁就容易跑得好。
今場跑第2名為何澤堯「陸知」,蔡明紹「無敵勇士」跑第3,第4名為鍾易禮「天天得樂」。
第2賽果:12-2-5-6
二重彩賽果:12-2(最後賠率33)